דמעות של מלאכים

דמעות של מלאכים הוא פזמון שכתב דן מינסטר והלחין יוני רכטר. השיר בוצע במקור על ידי ההרכב "ארבע-עשרה אוקטבות" שכלל את יוני רכטר, אבנר קנר והמתופף זוהר לוי, ויצא לאור בשנת 1975.

רקע
השיר נכתב על ידי דן מינסטר והולחן על ידי יוני רכטר בעודם לומדים יחד בתיכון. הוא הוקלט עבור האלבום היחיד שהוציא ההרכב, והיה לשיר המצליח ביותר ממנו.

שלישיית "אף אוזן גרון" הקליטה את השיר. השיר הוצג במצעדי הפזמונים, אך לא משך תשומת לב רבה.

אריק איינשטיין ביצע את השיר אף הוא בשנת 1977 והוא נכלל באלבומו מאותה השנה שנקרא "אנשים אוהבים לשיר", שתיעד שתי הופעות שקיים. האלבום עובד והופק מוזיקלית על ידי רכטר.

בשנת 1979 נכלל השיר באלבום "באופן קבוע וחד פעמי" שתיעד את המופע שהועלה על ידי יוני רכטר ויהודית רביץ.

אסתר עופרים ועפרה חזה ביצעו כל אחת אף הן גרסאות כיסוי משלהן.

"דמעות של מלאכים" נכלל ברפרוטאר השירים המושרים בימי זיכרון. השיר בביצועו המקורי נכלל באלבום האוסף "שלום, חבר" שיצא לאחר רצח יצחק רבין.

השיר בספרי תווים
 רודיקה דן (עריכה), יוני רכטר: מנגינות, עמ' 6, הוצאת י. שרברק, 1981.

קישורים חיצוניים
 
 
 דמעות של מלאכים, באתר תרבות.il
 לדף השיר באתר הספרייה הלאומית

הערות שוליים

שירי 1975
שירים בעברית
שירים שהולחנו על ידי יוני רכטר
שירי זיכרון חללי מערכות ישראל